বিএনপি সমর্থিত তিন জন, এলডিপি সমর্থিত তিন জন এবং স্বতন্ত্র পাঁচ জন নির্বাচিত হয়েছেন। নির্বাচিতরা হলেন, চরতিতে-ডাঃ রেজাউল করিম (জামায়াত), খাগরিয়ায়-মুহাম্মদ জসিম উদ্দিন (স্বতন্ত্র), নলুয়ায়- অধ্যাপক নুরুল আবছার (আওয়ামী লীগ), কাঞ্চনায়- মাওলানা  মোজাফফর আহমদ (জামায়াত), আমিলাইষে- সরওয়ার উদ্দিন চৌধুরী (স্বতন্ত্র), এওচিয়ায়- মাহমদুল হক চৌধুরী (এলডিপি), মাদার্শায়-মুহাম্মদ ইব্রাহিম (জামায়াত), ঢেমশায়-রমজান আলি মুহাম্মদ সাইফুল্লাহ (এলডিপি), পশ্চিম ঢেমশায়-সারওয়ার কামাল (বিএনপি), কেঁওচিয়ায়-নুর হোসেন ফোরক কোম্পানি (বিএনপি), কালিয়াইশে- সাবিবর আহমদ ওসমানি (বিএনপি), ধর্মপুরে-মুহাম্মদ ইলিয়াস চৌধূরী (স্বতন্ত্র), বাজালিয়ায়-নুরুল আমিন সিকদার (স্বতন্ত্র), পুরানগড়ে- রাশেদ হোসেন সিকদার দুলু (এলডিপি), ছদাহায়-মোসাদ হোসেন চৌধুরী (স্বতন্ত্র), সাতকানিয়া সদরে- মাওলানা মাহমদুল হক  (জামায়াত), সোনাকানিয়ায়- নুর আহমদ (জামায়াত)।  আওয়ামী লীগের তৃণমূল পর্যায়ের নেতাকর্মীরা দলের এই ফল বিপর্যয়ের জন্য দলের অভ্যন্তরীণ কোন্দলকে দায়ী করেছে। তবে উপজেলা পর্যায়ের শীর্ষ নেতারা তা মানতে নারাজ। তাদের মতে দলের একাধিক প্রার্থী থাকায় এই অবস্থার সৃষ্টি হয়েছে।  দলীয় সূত্রে জানা যায়, ইউপি নির্বাচনে ক্ষমতাসীন আওয়ামী লীগ চরতি, কাঞ্চনা, এওঁচিয়া, আমিলাইশ, সোনাকানিয়া, সাতকানিয়া সদর, খাগরিয়া, পশ্চিম ঢেমশা, মার্দাশা, কালিয়াইশ, নলুয়া, বাজালিয়া, পুরানগড়, ধর্মপুর, ও ঢেমশা ইউনিয়নে প্রার্থী দিয়েছিল। এ ছাড়া  ছদাহা ও কেওচিয়া ইউনিয়নে আওয়ামী লীগের কোনো প্রার্থী ছিল না। উল্লেখ্য, অধিকাংশ ইউনিয়নে আওয়ামী লীগের একাধিক প্রার্থী ছিল। আওয়ামী লীগের এ সব প্রার্থীদের মধ্যে নলুয়ার নুরুল আবছার ছাড়া আর কেউ নির্বাচিত হতে পারেনি।  এ প্রসঙ্গে সাতকানিয়া উপজেলা আওয়ামী লীগের সাধারণ সম্পাদক ফরিদুল আলম জানান, নলুয়ায় নুরুল আবছার, ধর্মপুরে ইলিয়াছ চৌধুরী, বাজালিয়ায় নুরুল আমিন সিকদার, ছদাহায় মোসাদ হোসেন চৌধুরী,খাগরিয়ায় জসিম উদ্দিন ও আমিলাইশের সরোয়ার উদ্দিন চৌধুরীর প্রতি আওয়ামী লীগের সমর্থন ছিল। ইউপি নির্বাচনের ফলাফল নিয়ে দলের  সাংগঠনিক অবস্থা পরিমাপ করা ঠিক হবে না বলে তিনি মন্তব্য করেন। আওয়ামী লীগ সমর্থক প্রার্থীদের মধ্যে ধর্মপুরে ইলিয়াছ চৌধুরী, বাজালিয়ায় নুরুল আমিন সিকদার, ছদাহায় মোসাদ হোসেন চৌধুরী, খাগরিয়ায় জসিম উদ্দিনকে আবার বিএনপিও সমর্থন দিয়েছিল। এদের মধ্যে কাউকে কাউকে আবার এলডিপিও সমর্থন দেয়। এ সব নব নির্বাচিত চেয়ারম্যানদের আওয়ামী লীগ, বিএনপি ও এলডিপি তাদের দলীয় সমর্থিত চেয়ারম্যান দাবি করলেও প্রার্থীরা বলছেন ভিন্ন কথা। বাজালিয়ার নুরুল আমিন সিকদার বলেন, আমি কোনো দলের নয়। সবাই আমাকে ভোট দিয়েছে। ছদাহার নব নির্বাচিত চেয়ারম্যান  মোসাদ হোসেন চৌধুরী বলেন, আমাকে সব দলের সমর্থকরা ভোট দিয়েছে। আমি কোনো দলের সমর্থক নই। তিনি নিজেকে স্বতন্ত্র প্রার্থী দাবি করে বলেন, আমি ছদাহা নাগরিক কমিটির ব্যানারে নির্বাচন করেছি। একই কথা অন্যান্য প্রার্থীদেরও।  #